ⵙⵉⴳⵎⵓⵏⴷ ⴼⵔⵓⵢⴷ

ⵙⵉⴳⵎⵓⵏⴷ ⴼⵔⵓⵢⴷ ( 1856 - 1939 ) (ⴰⵙⵓⵙⵔⵓ ⴰⵡⵍⵉⵎⴰⵏ: [ˈziːkmʊnt ˈfʁɔʏt] ; ⴰⵙⵓⵙⵔⵓ ⴰⴼⵕⴰⵏⵚⵉⵚ [fʁøːd] ⵏⵖ [fʁœjd]), ⵉⴳⴰ ⴰⵎⵙⵏⵣⵍⵓⵎ (neurologue) ⴰⵡⵜⵔⵉⵛ, ⵉⴳ ⴰⵎⵙⵙⵔⵙⵍ ⵏ ⵜⵎⴰⵙⵙⴰⵏⵜ ⵏ ⵜⵚⵍⴹⵉⵎⴰⵏⵜ ⴷ ⵜⵙⵏⵉⵎⴰⵜ ⵜⴰⵜⵔⴰⵔⵜ. ⴷ ⵉⵜⵜⵢⵓⵙⵙⴰⵏ ⵙ ⵜⵥⵉⵕⵉⵏ ⵏ ⵓⵏⵍⵍⵉ ⴷ "ⴰⵔⴼⵔⴰⴽ ", ⴷ ⵜⴱⵔⵉⴷⵜ ⵏ ⵓⵎⵣⴰⵖ ⵖⴼ ⵓⵎⵙⴰⵢ. ⴷ ⵉⴳ ⴰⵡⴷ ⵙⴳ ⵡⵉⵏⵏⴰ ⵉⵙⵙⵏⴼⵍⵏ ⴰⵎⴰⴹⴰⵍ ⵙ ⵉⵡⵏⴳⵉⵎⵏ ⵏⵏⵙ, ⴰⵔ ⵜⵜⵉⵏⵉⵏ ⵉⵎⵙⵏⵎⵣⵔⵓⵢⵏ  ⵎⴰⵙ ⴷ ⴼⵔⵓⵢⴷ ⴷ ⴷⴰⵕⵡⵉⵏ ⴷ ⴽⵓⴱⴱⵉⵔⵏⵉⴽ ⴳⴰⵏ ⵡⵉⵍⵍⵉ ⵙⵙⵏⴼⵍⵏⵉⵏ ⴰⵡⵏⴳⵎ ⵏ ⵓⴼⴳⴰⵏ, ⴷ ⵙⵙⵏⴼⵍⵏ ⴰⵡⴷ ⵜⴰⵏⵏⴰⵢⵉⵏ ⵏⵏⴰ ⵉⵜⵜⴳⴳⴰⵏ ⴰⴼⵏⴰ ⵉ ⵢⵉⵎⴰⵏ ⵏⵏⵙ ⴳ ⵉⴳⴰ ⵓⵎⴰⴹⴰⵍ ⴰⴱⵕⵕⴰⵏ ⵏⵖ ⴷ ⴰⵎⴰⴹⴰⵍ ⴰⴳⵏⵙⴰⵏ ⵏⵖ ⴷ ⴰⵏⵉⵎⴰⵏ ⵏ ⵓⴼⴳⴰⵏ.

ⵜⴻⵜⵜⵓⵙⵙⴰⵏ ⵜⵥⵕⵉ ⵏ ⴼⵔⵓⵢⴷ ⵉ ⵢⵉⵎⴰⵏ ⵏ ⵜⴼⴳⴰⵏⵉⵜ ⵎⴰⵙ ⴷ ⵜⵓⴳⵜⵜ ⵏ ⵉⵎⵓⴽⵔⵉⵙⵏ ⵏⵏⴰ ⵉⵜⵜⵉⵍⵉⵏ ⴷⴰⵔ ⵓⴼⴳⴰⵏ ⵙ ⵓⵎⴰⵜⴰ ⴰⵔ ⴰⵙ ⵜⵜⵙⵔⴰⴳ ⵜⴰⴳⴳⴰⵢⵜ, ⴰⵔ ⵉⵜⵜⵉⵏⵉ ⵎⴰⵙ ⴷ ⴰⵖⵉⵍⵓⴼ ⴰⵏⵉⵎⴰⵏ ⵜⵍⵍⴰ ⴹⴰⵕⵜ ⵏⵏⵙ ⵢⴰⵜ ⵜⵎⵓⴽⵔⵉⵙⵜ ⵏⵏⴰ ⵉⵣⴷⵉⵏ ⴷ ⵜⴰⴳⴳⴰⵢⵜ ⵎⵇⵇⴰⵔ ⴰⴽⴽⵯ ⵢⴰⴳⴳⵓⴳ ⵓⵎⵓⴽⵔⵉⵙ ⵏⵏⴰ ⴷⴰⵔⵙ ⵉⵍⵍⴰⵏ ⵖⴼ ⵓⵢⴰⵏⵏ.ⵎⴰ ⵉⴳⴰⵏ ⵙⵉⴳⵎⵓⵏⴷ ⴼⵔⵓⵢⴷ (ⵙ ⵜⵄⵕⴰⴱⵜ)

 ⵜⵓⴷⵔⵜ ⵏ ⴼⵔⵓⵢⴷ 
ⵉⵍⵓⵍ ⵙⵉⴳⵎⵓⵏⴷ  ⵛⵍⵓⵎⵓ ⴼⵔⵓⵢⴷ ⴳ 6 ⵎⴰⵢⵢⵓ ⵏ ⵓⵙⴳⴳⵯⴰⵙ ⵏ 1856 ⴳ ⵜⵖⵔⵎⵜ ⵏ  ⴼⵔⵉⴱⵉⵔⴳ (ⵓⵙⵜⵔⵉⵅ), ⴳ ⵓⴳⵏⵙ ⵏ ⵢⴰⵜ ⵜⵡⵊⴰ ⵜⴳⴰ ⵙⴳ ⵓⴷⴰⵢⵏ ⵉⵎⵣⵡⴰⴳ ⵙⴳ ⵓⴳⴰⵎⴰ, ⵉⴽⴽⴰ ⵜ ⵉⵏⵏ ⴱⴰⴱⴰⵙ ⵉⴳⴰ ⵢⴰⵏ ⵓⵙⴱⴱⴰⴱ ⵏ ⵜⴰⴹⵓⵟⵟ ⴽⴽⵏ ⵜⵜ ⵉⵏⵏ ⴷⴰⵔⵙ ⵙⵉⵏ ⵉⵛⴰⵔⴰⵏ ⴰⵛⴽⵓ ⵉⴽⴽⴰ ⵜⵜ ⵉⵏⵏ ⴰⴷⵍⵍⵉ ⴳ ⵎⴰⴷ ⵉⵣⵔⵉⵏ ⵢⵉⵡⵍ, ⴼⵔⵓⵢⴷ ⴷⴰⵔⵙ 07 ⵏ ⴰⵢⵜⵎⴰⵜⵏ ⵎⴰⵛⴰ ⴰⵔ ⴱⴷⴷⴰ ⵉⵜⵜⵉⵏⵉ ⵎⴰⵙ ⵉⴳⴰ ⵡⴰⴷ ⴰⴽⴽⵯ ⵉⵃⵍⴰⵏ ⵙⴳ ⴷⴰⵔ ⵉⵏⵏⴰⵙ, ⵉⵜⵜⵢⵓⵙⵙⴰⵏ ⵙⴳ ⵢⴰⵏ ⵡⴰⴽⵓⴷ ⵢⴰⴳⴳⵓⴳⵏ ⵎⴰⵙ ⴷ ⵉⵡⴷⴰⵏ ⵏⵏⴰ ⵉⵖⴰⵍⵏ ⵎⴰⵙ ⵓⴼⵏ ⵡⵉⵢⵢⴰⴹ ⴳ ⵜⴰⵏⵏⴰⵢⵜ ⵏ ⵉⴷ ⵎⴰⵜⵙⵏ ⴰⵔ ⵜⵙⵙⵏⴼⴰⵍ ⵜⴰⵏⵏⴰⵢⵜ ⴰⵏⵏ ⵏⵏⵙⵏ ⵖⴼ ⵜⵓⴷⵔⵜ ⵏⵏⵙⵏ ⵙ ⵓⵎⴰⵜⴰ ⴷ ⵜⵎⴰⵎⴽⵜ ⵏⵏⴰ ⵙⴰ ⵜⵜⴰⵏⵏⴰⵢⵏ ⴰⵎⴰⴹⴰⵍ , ⵎⴰ ⴰⵏⵏ ⴰⴷ ⴰⵙ ⵏ ⵉⵜⵜⵙⵔⴰⴳⵏ ⵉ ⵢⴰⵏ ⵓⵎⵓⵔⵙ ⵏⵏⴰ ⴳ ⵓⵔ ⵜⵍⵍⵉ ⵜⵓⵔⴷⴰ , ⴼⵔⵓⵢⴷ ⵉⴽⴽⴰ ⵜ ⵉⵏⵏ ⵉⴳⴰ ⵢⴰⵏ ⵡⴰⵣⵣⴰⵏ ⵏⵏⴰ ⵉⵃⵕⵛⵏ ⵙⵍⴰⵡⴰⵏ ⴰⴽⴽⵯ ⵍⵍⵉⴳ ⵜ ⵉⵏⵏ ⵉⴽⴽⴰ ⵉⴳⴰ ⴰⵎⵣⵡⴰⵔⵓ ⵍⵍⵉⴳ ⵉⴳⴰ ⴰⵏⴰⴼⵓⵖ, ⵍⵍⵉⴳ ⴷⴰⵔⵙ 17 ⵏ ⵓⵙⴳⴳⵯⴰⵙ ⵉⴽⵛⵎ ⵙ ⵜⵉⵏⵎⵍ ⵏ ⵜⵙⴳⵏⴰⴼⵜ ⵏⵏⴰⵖ ⵉⴽⴽⴰ 08 ⵉⵙⴳⴳⵯⴰⵙⵏ ⴰⴼⴰⴷ ⴰⴷ ⵉⵙⵎⴷ ⵜⴰⵖⵓⵕⵉ ⵏⵏⵙ ⵏⵏⴰ ⵉⵜⵜⴽⴽⴰⵏ 05 ⴰⵔ 06 ⵏ ⵉⵙⴳⴳⵯⴰⵙⵏ , ⴰⵛⴽⵓ ⵉⴽⴽⴰ ⵜⵜ ⵉⵏⵏ ⵉⵙⴰⵍⴰ ⵜⵓⴳⵜⵜ ⵏ ⵜⵖⴰⵡⵙⵉⵡⵉⵏ ⵢⴰⴹⵏ ⴳ ⴱⵕⵕⴰ ⵏ ⵜⵓⵣⵍⴰⵢⵜ ⵏ ⵓⵙⴳⵏⴼ , ⵙⵍⴰⵡⴰⵏ ⴰⴽⴽⵯ ⵎⴰⵙ ⵜⵜ ⵉⵏⵏ ⵉⴽⴽⴰ ⴼⵔⵓⵢⴷ ⵓⵔ ⴰⴽⴽⵯ ⵉⵔⵉ ⴰⴷ ⵉⴳ ⴰⵎⵙⴳⵏⴰⴼ , ⵎⴰⵛⴰ ⴰⵔ ⵉⵜⵜⴰⵏⵏⴰⵢ ⵎⴰⵙ ⴷ ⵜⴰⵖⵓⵔⵉ ⴳ ⵢⵉⴳⵔ ⵏ ⵓⵙⴳⵏⴼ ⵏⵜⵜⴰⵜ ⴰⴷ ⵉⴳⴰⵏ ⵜⴰⵖⴰⵔⴰⵙⵜ ⵎⴰⵙ ⵉⵜⵜⵙⵙⵏ ⴷ ⵎⴰⵙ ⴰⵔ ⵉⵏⴳⴳⴹ ⴳ ⵓⵔⵣⵣⵓ ⵓⵙⵙⵏⴰⵏ.

ⵍⵍⵉⴳ ⵍⵍⴰⵏ 26 ⵏ ⵓⵙⴳⴳⵯⴰⵙ ⴷⴰⵔ ⴼⵔⵓⵢⴷ ⵜⴹⵕ ⴰⵙ ⵜⴰⵢⵔⵉ ⵏⵏⵙ ⵖⴼ ⵢⴰⵜ ⵜⵔⴱⴰⵜ ⵏⵏⴰ ⵉⴳⴰⵏ ⵙ ⵡⴰⵙⵙⴰⵖ ⵎⴰⵕⵜⴰ ⴱⴰⵔⵉⵏⵣ ,ⵍⵍⵉⴳ ⵜⵜ ⵉⵙⵙⵏ ⵙ ⵢⴰⵏ ⵙⵉⵏ ⵢⵉⵔⵏ ⵉⵜⵜⵔ ⵜⵜ ⵏⵉⵜ ⵖⴼ ⴰⴷ ⵜⴰⵀⵍⵏ, ⴷ ⵎⵇⵇⴰⵔ ⵜ ⵉⵏⵏ ⵉⴽⴽⴰ ⵉⴳⴰ ⵢⴰⵏ ⵓⵎⵣⵔⴰⵡ ⴰⵎⵥⵍⵓⴹ ⵉⴷⴷⵔ ⵓⴽⴰⵏ ⵙⵓⵍ ⴷ ⵉⵎⴰⵔⴰⵡⵏ ⵏⵏⵙ , ⵎⴰⵛⴰ ⵍⵍⵉⴳ ⵣⵔⵉⵏ ⴽⴽⵓⵣ ⵉⵙⴳⴳⵯⴰⵙⵏ ⵏ ⵓⵙⴰⴳⴳⵯⵎ ⵢⵉⵡⵍ ⴼⵔⵓⵢⴷ ⴷ ⴱⴰⵔⵉⵏⵣ ⴳ ⵓⵙⴳⴳⵯⴰⵙ ⵏ 1886 ⵙⴽⵔⵏ ⵉⵍⵎⵎⴰ ⵚⴹⵉⵚ ⵉⵛⴰⵔⵔⴰⵏ .

ⵜⵙⵙⵏⵜⵉ ⵜⵉⵏⵎⵍ ⵏ ⵜⵙⵍⴹⵉⵎⴰⵏⵜ ⵙⴳ ⴷⴰⵔ ⵓⵎⴰⵙⵙⴰⵏ ⴰⴷ ⴰⵏⵎⵙⴰⵡⵉ ⵏⵏⴰ ⵜ ⵉⵏⵏ ⵉⴽⴽⴰⵏ ⵉⴳⴰ ⴰⵎⵙⴳⵏⴰⴼ ⵏ ⵜⴹⵏⵉⵎⴰⵏⵜ, ⵙⵍⴰⵡⴰⵏ ⴰⴽⴽⵯ ⵍⵍⵉⴳ ⵉⴳⴰ ⵢⴰⵏ ⵓⵏⴳⵣⴰⵎ ⵏ ⵎⴰⵍⵅⴼ ⴷ ⵜⵎⴰⵎⴽⵜ ⵏ ⵓⵙⴳⵏⴼ ⴷ ⵓⵙⵉⵊⵊⵉ ⵏⵏⵙ ⵙ ⵢⴰⵜ ⵜⵖⴰⵔⴰⵙⵜ ⵜⴰⵙⴳⵏⴰⴼⵜ.

ⵍⵍⵉⴳ ⵉⵣⵔⵉ ⵢⵉⵎⵏⵖⵉ ⴰⵎⴰⴹⵍⴰⵏ ⵡⵉⵙ ⵙⵉⵏ ⴰⵔ ⵜⵜⴰⵏⵏⴰⵢⵏ ⵉⵡⴷⴰⵏ ⵎⴰⵙ ⵉⴳⴰ ⴼⵔⵓⵢⴷ ⵡⴰⵍⵍⵉ ⵉⵙⵏⵓⵏⴼⵏ ⵉⵎⴰⵏ ⵏ ⵓⴼⴳⴰⵏ ⵏⵏⴰ ⵎⵓ ⵉⴳⴰ ⵏⵜⵜⴰⵏ ⵙ ⵡⴰⵙⵙⴰⵖ ⴰⵏⵍⵍⵉ ⴰⴳⵏⵙⴰⵏ ⵉⵙⵙⵉⵔⵡⵉⵙ ⵜ ⵎⴰⵙ ⵉⴳⴰ ⵢⴰⵏ ⵡⴰⵏⵓ ⵉⴷⵔⴰⵏ ⵏⵏⴰ ⵉⴽⵜⴰⵔⵏ ⵙ ⵉⵙⵢⴰⴼⴰⵜⵏ ⴷ ⵜⴽⵜⵜⴰⵢⵉⵏ, ⵎⴽⵍⵍⵉ ⵙ ⵉⵙⵏⵓⵏⴼ ⴰⴷⴷⴰⴷ ⵏ ⴹⴰⵕⴰⵜ ⵏ ⵓⵙⵢⴰⴼⴰ, ⵉⵙⴽⵔ ⵢⴰⵜ ⵜⵖⴰⵔⴰⵙⵜ ⵏ ⵜⵚⵍⴹⵉⵎⴰⵏⵜ , ⴷⴰⵔⵙ ⵜⵓⴳⵜⵜ ⵏ ⵜⵉⵏⴰⵡⵉⵏ ⵏⵏⴰ ⵉⵣⴷⵉⵏ ⴷ ⵜⵓⵥⵍⴰⵢⵜ ⵏ ⵓⵏⵍⵍⵉ ⴰⵏⴼⴳⴰⵏ.

ⵍⵍⵉⴳ ⴰⴽⴽⵯ ⵣⵔⵉⵏ 70 ⵏ ⵓⵙⴳⴳⵯⴰⵙ ⵖⴼ ⵜⵎⵜⵜⴰⵏⵜ ⵏⵏⵙ ⵙⵓⵍⵏ ⵓⴽⴰⵏ ⵙⵓⵍ ⵜⵓⴳⵜⵜ ⵏ ⵉⵡⴷⴰⵏ ⴰⵔ ⵊⵉⵊⵊⵉⵏ ⵙ ⵜⵖⴰⵔⴰⵙⵜ ⵏⵏⵙ ⵏⵏⴰ ⵉⴳⴰⵏ ⴰⵊⵉⵊⵊⵉ ⴰⵏⵉⵎⴰⵏ, ⵜⴰⵖⴰⵡⵙⴰ ⵏⵏⴰ ⵉⴽⴽⴰⵏ ⴼ ⵓⵚⵍⴰⴹ ⵏ ⴼⵔⵓⵢⴷ ⵉⴳⴰ ⵜ ⴰⵢⵍⵍⵉ ⵉⴳⴰⵏ ⴰⵙⵏⵓⴷⵔⴰⵏ, ⴰⵔ ⵉⵜⵜⵉⵏⵉ ⵎⴰⵙ ⴷ ⴰⵔⴱⴰ ⵏⵏⴰ ⴷ ⴱⵃⵔⴰ ⴷ ⵉⵍⵓⵍⵏ ⴰⵔ ⴷⴰⵔⵙ ⵜⵜⵉⵍⵉⵏⵜ ⴽⵔⴰ ⵏ ⵜⴼⵔⴰⵙ ⵏ ⵜⴰⴳⴳⴰⵢⵜ ⵉⵎⵓⵏⵏ ⴷ ⵜⵖⵡⵡⴰⵖⵜ ⵉⴳⴰ ⴰⵙ ⵙ ⵡⴰⵙⵙⴰⵖ ⵍⵍⵉⴱⵉⴷⵓ ⵏⵏⴰ ⵉⴳⴰⵏ ⵢⴰⵏ ⵡⴰⵏⴰⵡ ⵏ ⵜⴰⵔⵏⴰ . ⵜⴰⵔⵏⴰ ⴰⴷ ⴷⴰⵔⵙ ⵢⴰⵜ ⵜⵣⴷⴰⵢⵜ ⵏ ⵢⵉⵎⵏⵖⵉ ⴷ ⵡⴰⵎⵓⵏ, ⵜⵉⴼⵔⴰⵙ ⵏ ⵉⵡⴷⴰⵏ ⴰⵔ ⵜⵜⵏⴼⴰⵍ ⴷ ⴰⵔ ⵜⵜⵓⵥⴽⴰ ⵙⴳ ⵡⴰⵏⴰⵡ ⵏ ⵓⵏⵓⵃⵢⵓ ⴰⵏⵏ .

ⴰⵔ ⵉⵜⵜⵉⵏⵉ ⴼⵔⵓⵢⴷ ⵎⴰⵙ ⴷ ⵜⴰⵔⵏⴰ ⵏⵏⴰ ⴷ ⵉⵜⵜⵍⵓⵍⵏ ⴷ ⵓⴼⴳⴰⵏ ⴰⵔ ⵜⵣⵣⴳⴰⵔ ⴳ ⵜⵓⴳⵜⵜ ⵏ ⵜⵙⵓⵔⵉⴼⵉⵏ ⴳ ⵜⵓⴷⵔⵜ ⵏⵏⵙ, ⵎⴽⵍⵍⵉ ⵉⴳⴰ ⵓⴱⵓⵖⵍⵓ ⵡⴰⵍⵍⵉ ⵉⵙⵉⵜⵜⵉⵏ ⴰⴼⴳⴰⵏ ⵙⴳ ⵜⴽⵍⵉ ⵙ ⵜⴰⵢⵢⴰⴹ .

ⵎⴰⵛⴰ ⴰⵏⴰⵡ ⵏ ⵡⴰⴷⴷⴰⴷⵏ ⵏⵏⴰⵖ ⵉⵣⵣⵔⴰⵢ ⵏⵜⵜⴰⵜ ⴰⴷ ⵉⵎⵎⴰⵍⴰⵏ ⵜⴰⵙⵏⵉⵎⴰⵏⵜ ⵏ ⵜⵙⵓⵔⵉⴼⵉⵏ ⴰⴷ, ⵉⴳⴰ ⴼⵔⵓⵢⴷ ⵢⴰⵏ ⵓⵎⴰⵙⵙⴰⵏ ⵏⵏⴰ ⵉⵎⵎⴰⵍⴰⵏ ⵉ ⵡⵉⵢⵢⴰⴹ ⵜⴰⵎⴰⵎⴽⵜ ⵏ ⵓⵊⵉⵊⵊⵉ ⴷ ⵓⵙⴳⵏⴼ ⵙ ⵜⵖⴰⵔⴰⵙⵜ ⵏ ⵡⴰⵡⴰⵍ.ⵉⵡⵏⴳⵉⵎⵏ ⵏ ⴼⵔⵓⵢⴷ (ⵙ ⵜⵄⵕⴰⴱⵜ)

ⵜⴰⵡⵓⵔⵉ ⵏⵏⵙ ⵓⵔ ⵜⵜ ⵉⵙⴱⵉⴷⴷ ⵖⴰⵙ ⴳ ⵎⴰⴷ ⵉⵥⵍⵉⵏ ⵙ ⵓⵙⴳⵏⴼ ⴷ ⵓⵊⵉⵊⵊⵉ ⴰⵏⵉⵎⴰⵏ ,ⵎⴰⵛⴰ ⵉⵣⵔⵉ ⵜⵜ ⵙ ⵢⵉⴳⵔ ⵏ ⵜⵣⵓⵕⵉ ⴷ ⵜⵙⴽⵍⴰ ⵙⵍⴰⵡⴰⵏ ⴰⴽⴽⵯ ⵎⴰⵙ ⴷ ⵉⵏⵓⵥⴰⵕ ⵏⵏⴰ ⵙⴽⵔⵏⵉⵏ ⵜⵓⴳⴷⵜ ⵏ ⵜⵥⵕⵉⴳⵉⵏ ⴷ ⵜⴼⵍⵡⵉⵏ ⵜⵉⵥⵓⵕⴰⵏⵉⵏ ⵏ ⵉⴽⵍⴰⵏ ⴷ ⵉⵙⵍⵎⴰⴷⵏ ⵏ ⵜⵉⵏⵎⴰⵍ ⴷ ⵜⵙⴷⴰⵡⵉⵜⵉⵏ ⴷ ⵉⵙⴳⵏⴰⴼⵏ ⵍⵎⴷⵏ ⴳⵉⵙ ⵜⵓⴳⴷⵜ ⵏ ⵜⵖⴰⵡⵙⵉⵡⵉⵏ ⵏⵏⴰ ⵉⵕⵥⵎⵏ ⴰⵏⵍⵍⵉ ⵏⵏⵖ ⴰ ⵖⴼ ⴰⴷ ⴰⴷ ⵏⵔⵎⵙ ⴰⵏⵍⵍⵉ ⴰⴳⵏⵙⴰⵏ ⵏ ⵓⴼⴳⴰⵏ .

ⵍⵍⵉⴳ ⵉⵣⵣⵔⵉ 47 ⵏ ⵓⵙⴳⴳⵯⴰⵙ ⴳ ⵜⵓⴷⵔⵜ ⵏⵏⵙ ⴳ ⵜⵖⵔⵎⵜ ⵏ ⴼⵢⵉⵏⵏⴰ ⴰⵙⴳⴳⵯⴰⵙ ⵏ 1938 ⴰⴽⵓⴷⴰⵏⵏ ⴷⴰⵔⵙ 82 ⵏ ⵓⵙⴳⴳⵯⴰⵙ ⵉⵣⵓⴳ ⵙ ⴱⵕⵉⵟⴰⵏⵢⴰ ⵍⵍⵉⴳ ⵊⴷⵔⵏ ⵉⵏⴰⵣⵉⵢⵏ ⵜⵓⴳⵜⵜ ⵏ ⵉⴷⵍⵉⵙⵏ ⴳ ⵜⵖⵔⵎⵜ ⵏ ⵏⵓⵔⵏⴱⵓⵔⴳ .ⵜⵓⴷⵔⵜ ⵏ ⴼⵔⵓⵢⴷ (ⵙ ⵜⵄⵕⴰⴱⵜ)

 ⵜⴰⵎⵜⵜⴰⵏⵜ ⵏⵏⵙ 
ⵉⴽⴽⴰ ⵜ ⵉⵏⵏ ⴼⵔⵓⵢⴷ ⴷⴰⵔⵙ ⵜⵓⴳⴷⵜ ⵏ ⵉⵎⵓⴽⵔⵉⵙⵏ ⵉⵏⵉⵎⴰⵏⵏ ⴰⵢⴰⵏⵏ ⴰ ⵖⴼ ⴰⵔ ⴱⴰⵀⵔⴰ ⵉⴽⵎⵎⵉ ⴷ ⴰⵔ ⵉⵙⵙⴰ ⵓⵍⴰ ⵉⵎⵙⴷⵓⵀⴷⵓⵜⵏ ⵏ ⵍⴽⵓⴽⴰⵢⵢⵉⵏ ⴳ ⵢⴰⵏ ⵓⵣⵎⵣ ⴳ ⵜⵓⴷⵔⵜ ⵏⵏⵙ ⴰⴼⴰⴷ ⴰⴷ ⵙⵔⵙ ⵉⵙⵙⵉⴷⵔⵓⵙ ⵜⴰⵎⴰⴹⵓⵏⵜ ⵏⵏⴰ ⴷⴰⵔⵙ ⵉⵍⵍⴰⵏ ,ⵎⵇⵇⴰⵔ ⵉⵙⵙⵏ ⵎⴰⵙ ⴷ ⴰⴽⵎⴰⵢ ⵏ 20 ⵏ ⵜⴱⴰⵖⴰ ⴳ ⵡⴰⵙⵙ ⵉⵣⴹⴰⵕ ⴰⴷ ⵉⵙⵏⵏⵓⴽⵎⵓ ⵓⵍ ⵏⵏⵙ ⴷ ⵔⴰⴷ ⴰⵙ ⵉⵙⵔⴳ ⴳ ⵜⵎⴰⴹⵓⵏⵜ ⵏ ⵓⵅⵏⵣⵉⵔ, ⵎⵇⵇⴰⵔ ⴱⴷⴷⴰ ⵉⵜⵜⴰⵔⵎ ⴰⴷ ⵉⴱⴱⵉ ⵜⴰⴱⴰⵖⴰ ⵎⴰⵛⴰ ⴰⵔ ⵙⵔⵙ ⵉⵜⵜⴰⵖⵓⵍ ⴽⵔⴰ ⵏ ⵜⴽⴽⴰⵍ, ⵉⵏⵏⴰ ⵎⴰⵙ ⴷ ⵓⵔ ⵉⵖⵉ ⴰⴷ ⵉⵙⵡⵓⵔⵉ ⴱⵍⴰ ⵉⴽⵎⵎⵉ ⴽⵔⴰ ⵏ ⵜⴱⴰⵖⴰ .ⵍⵍⵉⴳ ⵜⵣⵔⵉ ⵢⴰⵜ ⵜⵉⵣⵉ ⵜⵍⵍⴰ ⴳⵉⵙ ⵜⵎⴰⴹⵓⵏⵜ ⵏ ⵓⵅⵏⵣⵉⵔ ⴽⴽⵙⵏ ⴰⵙ ⵉⵍⵎⵎⴰ ⴰⴳⵊⴰ ⴳⵏ ⴰⵙ ⵏⵏ ⵢⴰⵏ ⵢⴰⴹⵏ ⵉⴳⴰⵏ ⴰⵙⵎⴳⵓⵔ, ⵎⴰⵛⴰ ⵎⵇⵇⴰⵔ ⵎⴽⴰⵏⵏ ⵓⵔ ⵉⴱⴱⵉ ⵜⴰⴱⴰⵖⴰ, ⵉⵙⴽⵔ ⵢⴰⵏ ⵓⵏⴰⵥⴰⵕ ⵉ ⵜⵎⵜⵜⴰⵏⵜ ⵙⵍⴰⵡⴰⵏ ⴰⴽⴽⵯ ⵍⵍⵉⴳ ⵉⵏⵏⴰ « ⵓⵔ ⵔⴰⴷ ⴱⴱⵉⵖ ⴰⴽⵎⴰⵢ ⴽⵔⴰ ⵉⴽⴽⴰ ⵢⵉⵎⵉ ⵉⵏⵓ ⵉⵖⵉ ⴰⴷ ⵢⴰⵙⵉ ⵜⴰⴱⴰⵖⴰ » ⵍⵍⵉⴳ ⵜⵣⵔⵉ ⵢⴰⵜ ⵜⵉⵣⵉ ⵜⴽⴽⴰ ⴰⴽⴽⵯ ⵜⵎⴰⴹⵓⵏⵜ ⴰⵏⵏ ⵉⵎⵉ ⵏⵏⵙ. ⴰⵢⴰⴷ ⵙ ⵓⵎⴰⵜⴰ ⴰⴷ ⵉⵙⵔⴳⵏ ⴰⴷ ⵉⵎⵎⵜ ⴳ ⵡⴰⵙⵙ ⵏ 23 ⵛⵓⵜⴰⵏⴱⵉⵔ 1939 ⴳ ⵍⵓⵏⴹⵓⵏ ⴳ ⵓⵡⵜⴰⵢ 83 ⵏ ⵓⵙⴳⴳⵯⴰⵙ. ⵉⴷⴷⴰ ⴼⵔⵓⵢⴷ ⵎⴰⵛⴰ ⵜⵉⵥⵉⵕⵉⵏ ⵏⵏⵙ ⴷ ⵜⵖⴰⵔⴰⵙⵜ ⵏⵏⵙ ⵏ ⵓⵙⵡⵉⵏⴳⵎ ⵣⵓⵣⵣⵔⵏⵜ ⴰⴽⴽⵯ ⴳ ⵓⵎⴰⴹⴰⵍ ⵙⵍⴰⵡⴰⵏ ⴰⴽⴽⵯ ⴳ ⵜⵎⵜⵜⴰ ⵉⵎⵓⵏⵏ ⵏ ⵎⴰⵔⵉⴽⴰⵏ ⴷ ⴱⵕⵉⵟⴰⵏⵢⴰ ⴷ ⴼⵕⴰⵏⵚⴰ, ⵎⴰⵛⴰ ⵜⴰⵚⵍⴹⵉⵎⴰⵏⵜ ⴰⴷ ⵍⵍⵉ ⵉⵙⵙⵔⵙⵍ ⵜⴻⵜⵜⵡⴰⴳⴷⴰⵍ ⴳ ⴷⴰⵔ ⵉⵙⵓⴼⵢⴰⵜⵉⵢⵢⵉⵏ ⴷ ⵜⵓⴳⵜⵜ ⵏ ⵜⵎⵓⵔⴰ ⵏⵏⴰ ⴳ ⵓⵔ ⵜⵍⵍⵉ "ⵜⵓⴳⴷⵓⵜ" ⵜⵉⵣⵉ ⴰⵏⵏ.ⵜⴰⵎⵜⵜⵜⴰⵏⵜ ⵏ ⵙⵉⴳⵎⵓⵏⴷ ⴼⵔⵓⵢⴷ

 ⵥⵕ ⵓⴳⴳⴰⵔ 

 ⴳⴰⵙⵜⵓⵏ ⴱⴰⵛⵍⴰⵕ
 ⴱⵉⵔⵜⵔⴰⵏⴷ ⵔⵓⵙⵍ
 ⵉⵔⵉⴽ ⵉⵔⵉⴽⵙⵓⵏ
 ⵜⴰⵚⵍⴹⵉⵎⴰⵏⵜ

ⵉⵙⴰⵖⵓⵍⵏ